འོན་ཀྱང་སྤྱི་ལོ་ལོའི་དུས་ཟིང་དང་རིག་གནས་གསར་བརྗེ་སྐབས་སུ་ཆོས་སྡེ་འདིའི་ཚོགས་ཆེན་འདུ་ཁང་དང་།གྲྭ་ཚང་འདུ་ཁང་།རྒྱལ་མཁན་ཆེན་ཚང་གི་ནང་ཆེན།ཐིག་མོ་ནང་ཆེན།ཆུ་ཅའི་ནང་ཆེན།ཨ་ལགས་མགོན་པོ་དོན་གྲུབ་ཚང་གི་ནང་ཆེན།གྲྭ་ཤག་བཅུ་ཡས་མས་རྣམས་ཀྱི་ཁང་རོ་ཙམ་ལས་ལྷ་རྟེན་ཆོས་གསུམ་ཐམས་ཅད་མེད་བརླགས་སུ་བཏང་བ་མ་ཟད།དགེ་འདུན་པ་རྣམ་དཔྱོད་ཅན་མང་པོ་བཙོན་འཇུག་དང་།ལྷག་མ་རྣམས་གྲོང་ཁྱིམ་དུ་དེད།དེ་ནས་སྤྱི་ལོ་ལོའི་སྟོན་ཁར་ཆོས་ལུགས་དད་མོས་རང་དབང་གི་སྲིད་ཇུས་དངོས་འབེབས་བྱས་པ་དང་སྐབས་བསྟུན་ནས།མཚོ་སྔོན་ཞིང་ཆེན་གྱི་དཔོན་པོ་བཀྲ་ཤིས་དབང་ཕྱུག་ལྗོངས་འདིར་ཆེད་དུ་ཕེབས་ནས་ཀྲུང་དབྱང་གི་སྲིད་ཇུས་གསལ་བསྒྲགས་གནང་།སྐབས་དེར་རོང་བོ་དགོན་ཆེན་གྱི་ཆོས་སྒོ་འབྱེད་རྒྱུའི་རེ་བ་ཞུས་པ་ལ་ཡིད་མཐུན་གྱི་ལན་གནང་བ་ལྟར།ལོ་དེར་རྨ་ལྷོ་ཁུལ་ནས་ཆོས་ལུགས་མི་སྣ་བསྡུས་ཏེ་རོང་བོ་དགོན་ཆེན་སླར་གསོ་བྱེད་རྒྱུའི་གྲ་སྒྲིག་གི་ཚོགས་འདུ་འཚོགས།ཉིན་དེར་ཞིག་རལ་དུ་སོང་བའི་ཚོགས་ཆེན་འདུ་ཁང་ཆེན་མོ་ཕྱིར་སྤྲད།སྤྱི་ལོ་ལོའི་བོད་ཟླ་དང་བོའི་ཚེས་དགུ་ཉིན་རེབ་གོང་གི་དད་ལྡན་སེར་སྐྱ་མང་ཚོགས་རྣམས་ཀྱི་རེ་སྨོན་ལྟར།རྫོང་ཆུང་སྐུ་ཕྲེང་དྲུག་པ་འཇིགས་མེད་མཁས་བཙུན་ལུང་རིགས་རྒྱ་མཚོ་རོང་བོ་དགོན་ཆེན་བདེ་ཆེན་ཆོས་འཁོར་གླིང་དུ་ཕེབས་པ་ན།ནམ་མཁའ་ནས་འཇའ་ཚོན་ཤར་བ་སོགས་བཀྲ་ཤིས་པའི་རྟགས་མཚན་མངོན་པར་གསལ་བ་བྱུང་།